കൊറോണ രോഗമുക്തരായവരില് പുതിയ ഫംഗസ് ബാധ കണ്ടുവരുന്നതായി റിപ്പോര്ട്ട് ആദ്യ കേസുകള് പൂനെയില് നിന്ന്, നാല് പേര് ചികിത്സയില് ഡല്ഹി: കൊറോണ രോഗമുക്തരായവരില് പുതിയ ഫംഗസ് ബാധ കണ്ടുവരുന്നതായി റിപ്പോര്ട്ട്. പൂനെയില് നിന്നുളളവരിലാണ് ആദ്യ കേസുകള് റിപ്പോര്ട്ട് ചെയ്തത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ മൂന്ന് മാസത്തിനുളളില് പുതിയതരം ഫംഗസ് ബാധിച്ച് നാല് കേസുകളാണ് ഉണ്ടായത്. കൊറോണ മുക്തര്ക്ക് ഭീഷണിയായിരുന്ന ബ്ലാക്ക് ഫംഗസ് അഥവാ മ്യൂക്കോര്മൈക്കോസിസിന്റെ പശ്ചാത്തലത്തില് പുതിയ ഫംഗസ് ബാധ ആശങ്കയോടെയാണ് നോക്കിക്കാണുന്നത്. പ്രഭാകര് എന്ന 66 കാരനിലാണ് മൂന്ന് മാസങ്ങള്ക്ക് മുന്പ് ആദ്യം ഫംഗസ് ബാധ റിപ്പോര്ട്ട് ചെയ്തത്. കൊറോണ മുക്തനായി ഒരു മാസത്തിന് ശേഷം പനിയും കടുത്ത നടുവേദനയും അനുഭവപ്പെടുകയായിരുന്നു. മസിലിനെ ബാധിക്കുന്ന പ്രശ്നങ്ങളാണെന്ന് കരുതി മരുന്നുകള് കഴിച്ചെങ്കിലും ഫലമുണ്ടായില്ല. തുടര്ന്ന് എംആര്ഐ സ്കാന് നടത്തിയപ്പോഴാണ് എല്ലിനിടയില് ഫംഗസ് ബാധ കണ്ടെത്തിയത്. നട്ടെല്ലിന്റെ ഡിസ്കിനിടയില് തകരാര് ഉണ്ടാക്കുന്ന സ്പോണ്ടിലോഡിസൈറ്റീസ് എന്ന രോഗത്തിലേക്കും ഇത് നയിച്ചിരുന്നു. എല്ലിന്റെ ബയോപ്സിയില് നിന്നാണ് ഫംഗസ് ബാധയാണെന്ന് മനസിലായത്. പടര്ന്നുപിടിക്കുന്ന അണുബാധയാണെന്നതും കണ്ടുപിടിക്കാന് പ്രയാസമാണെന്നതും ഈ ഫംഗസ് ബാധയുടെ അപകടം വര്ദ്ധിപ്പിക്കുകയാണ്. കൊറോണ മുക്തരായവരുടെ വായുടെ ഉള്വശത്തും അപൂര്വ്വമായി ശ്വാസകോശങ്ങളിലും ഈ ഫംഗസ് ബാധ ഉണ്ടാകാന് സാദ്ധ്യതയുണ്ട്. ഫംഗസ് ബാധ കണ്ടെത്തിയ നാല് പേരും കൊറോണ ചികിത്സയ്ക്കായി സ്റ്റിറോയ്ഡുകള് ഉപയോഗിച്ചവരാണ്. ന്യുമോണിയ ഉള്പ്പെടെയുളള കൊറോണാനന്തര പ്രശ്നങ്ങളും ഇവര്ക്ക് ഉണ്ടായിരുന്നു. ഈ മാസം ഇത് നാലാമത്തെ കേസാണ് റിപ്പോര്ട്ട് ചെയ്തിരിക്കുന്നത്.